శ్రీ వేఙ్కటేశ్వర సుప్రభాతమ్

కౌసల్యా సుప్రజా రామ పూర్వాసన్ధ్యా ప్రవర్తతే |
ఉత్తిష్ఠ నరశార్దూల కర్తవ్యం దైవమాహ్నికమ్ || ౧ ||

ఉత్తిష్ఠోత్తిష్ఠ గోవిన్ద ఉత్తిష్ఠ గరుడధ్వజ |
ఉత్తిష్ఠ కమలాకాన్త త్రైలోక్యం మఙ్గళం కురు || ౨ ||

మాతస్సమస్త జగతాం మధుకైటభారేః
వక్షోవిహారిణి మనోహర దివ్యమూర్తే |
శ్రీస్వామిని శ్రితజనప్రియ దానశీలే
శ్రీ వేఙ్కటేశ దయితే తవ సుప్రభాతమ్ || ౩ ||

తవ సుప్రభాతమరవిన్ద లోచనే
భవతు ప్రసన్నముఖ చన్ద్రమణ్డలే |
విధి శఙ్కరేన్ద్ర వనితాభిరర్చితే
వృశ శైలనాథ దయితే దయానిధే || ౪ ||

అత్ర్యాది సప్త ఋషయస్సముపాస్య సన్ధ్యాం
ఆకాశ సిన్ధు కమలాని మనోహరాణి |
ఆదాయ పాదయుగ మర్చయితుం ప్రపన్నాః
శేషాద్రి శేఖర విభో తవ సుప్రభాతమ్ || ౫ ||

పఞ్చాననాబ్జ భవ షణ్ముఖ వాసవాద్యాః
త్రైవిక్రమాది చరితం విబుధాః స్తువన్తి |
భాషాపతిః పఠతి వాసర శుద్ధి మారాత్
శేషాద్రి శేఖర విభో తవ సుప్రభాతమ్ || ౬ ||

ఈశత్-ప్రఫుల్ల సరసీరుహ నారికేళ
పూగద్రుమాది సుమనోహర పాలికానామ్ |
ఆవాతి మన్దమనిలః సహదివ్య గన్ధైః
శేషాద్రి శేఖర విభో తవ సుప్రభాతమ్ || ౭ ||

ఉన్మీల్యనేత్ర యుగముత్తమ పఞ్జరస్థాః
పాత్రావసిష్ట కదలీ ఫల పాయసాని |
భుక్త్వాః సలీల మథకేళి శుకాః పఠన్తి
శేషాద్రి శేఖర విభో తవ సుప్రభాతమ్ || ౮ ||

తన్త్రీ ప్రకర్ష మధుర స్వనయా విపఞ్చ్యా
గాయత్యనన్త చరితం తవ నారదో‌உపి |
భాషా సమగ్ర మసత్-కృతచారు రమ్యం
శేషాద్రి శేఖర విభో తవ సుప్రభాతమ్ || ౯ ||

భృఙ్గావళీ చ మకరన్ద రసాను విద్ధ
ఝుఙ్కారగీత నినదైః సహసేవనాయ |
నిర్యాత్యుపాన్త సరసీ కమలోదరేభ్యః
శేషాద్రి శేఖర విభో తవ సుప్రభాతమ్ || ౧౦ ||

యోషాగణేన వరదధ్ని విమథ్యమానే
ఘోషాలయేషు దధిమన్థన తీవ్రఘోషాః |
రోషాత్కలిం విదధతే కకుభశ్చ కుమ్భాః
శేషాద్రి శేఖర విభో తవ సుప్రభాతమ్ || ౧౧ ||

పద్మేశమిత్ర శతపత్ర గతాళివర్గాః
హర్తుం శ్రియం కువలయస్య నిజాఙ్గలక్ష్మ్యాః |
భేరీ నినాదమివ భిభ్రతి తీవ్రనాదమ్
శేషాద్రి శేఖర విభో తవ సుప్రభాతమ్ || ౧౨ ||

శ్రీమన్నభీష్ట వరదాఖిల లోక బన్ధో
శ్రీ శ్రీనివాస జగదేక దయైక సిన్ధో |
శ్రీ దేవతా గృహ భుజాన్తర దివ్యమూర్తే
శ్రీ వేఙ్కటాచలపతే తవ సుప్రభాతమ్ || ౧౩ ||

శ్రీ స్వామి పుష్కరిణికాప్లవ నిర్మలాఙ్గాః
శ్రేయార్థినో హరవిరిఞ్చి సనన్దనాద్యాః |
ద్వారే వసన్తి వరనేత్ర హతోత్త మాఙ్గాః
శ్రీ వేఙ్కటాచలపతే తవ సుప్రభాతమ్ || ౧౪ ||

శ్రీ శేషశైల గరుడాచల వేఙ్కటాద్రి
నారాయణాద్రి వృషభాద్రి వృషాద్రి ముఖ్యామ్ |
ఆఖ్యాం త్వదీయ వసతే రనిశం వదన్తి
శ్రీ వేఙ్కటాచలపతే తవ సుప్రభాతమ్ || ౧౫ ||

సేవాపరాః శివ సురేశ కృశానుధర్మ
రక్షోమ్బునాథ పవమాన ధనాధి నాథాః |
బద్ధాఞ్జలి ప్రవిలసన్నిజ శీర్షదేశాః
శ్రీ వేఙ్కటాచలపతే తవ సుప్రభాతమ్ || ౧౬ ||

ధాటీషు తే విహగరాజ మృగాధిరాజ
నాగాధిరాజ గజరాజ హయాధిరాజాః |
స్వస్వాధికార మహిమాధిక మర్థయన్తే
శ్రీ వేఙ్కటాచలపతే తవ సుప్రభాతమ్ || ౧౭ ||

సూర్యేన్దు భౌమ బుధవాక్పతి కావ్యశౌరి
స్వర్భానుకేతు దివిశత్-పరిశత్-ప్రధానాః |
త్వద్దాసదాస చరమావధి దాసదాసాః
శ్రీ వేఙ్కటాచలపతే తవ సుప్రభాతమ్ || ౧౮ ||

తత్-పాదధూళి భరిత స్ఫురితోత్తమాఙ్గాః
స్వర్గాపవర్గ నిరపేక్ష నిజాన్తరఙ్గాః |
కల్పాగమా కలనయా‌உ‌உకులతాం లభన్తే
శ్రీ వేఙ్కటాచలపతే తవ సుప్రభాతమ్ || ౧౯ ||

త్వద్గోపురాగ్ర శిఖరాణి నిరీక్షమాణాః
స్వర్గాపవర్గ పదవీం పరమాం శ్రయన్తః |
మర్త్యా మనుష్య భువనే మతిమాశ్రయన్తే
శ్రీ వేఙ్కటాచలపతే తవ సుప్రభాతమ్ || ౨౦ ||

శ్రీ భూమినాయక దయాది గుణామృతాబ్దే
దేవాదిదేవ జగదేక శరణ్యమూర్తే |
శ్రీమన్ననన్త గరుడాదిభి రర్చితాఙ్ఘ్రే
శ్రీ వేఙ్కటాచలపతే తవ సుప్రభాతమ్ || ౨౧ ||

శ్రీ పద్మనాభ పురుషోత్తమ వాసుదేవ
వైకుణ్ఠ మాధవ జనార్ధన చక్రపాణే |
శ్రీ వత్స చిహ్న శరణాగత పారిజాత
శ్రీ వేఙ్కటాచలపతే తవ సుప్రభాతమ్ || ౨౨ ||

కన్దర్ప దర్ప హర సున్దర దివ్య మూర్తే
కాన్తా కుచామ్బురుహ కుట్మల లోలదృష్టే |
కల్యాణ నిర్మల గుణాకర దివ్యకీర్తే
శ్రీ వేఙ్కటాచలపతే తవ సుప్రభాతమ్ || ౨౩ ||

మీనాకృతే కమఠకోల నృసింహ వర్ణిన్
స్వామిన్ పరశ్వథ తపోధన రామచన్ద్ర |
శేషాంశరామ యదునన్దన కల్కిరూప
శ్రీ వేఙ్కటాచలపతే తవ సుప్రభాతమ్ || ౨౪ ||

ఏలాలవఙ్గ ఘనసార సుగన్ధి తీర్థం
దివ్యం వియత్సరితు హేమఘటేషు పూర్ణమ్ |
ధృత్వాద్య వైదిక శిఖామణయః ప్రహృష్టాః
తిష్ఠన్తి వేఙ్కటపతే తవ సుప్రభాతమ్ || ౨౫ ||

భాస్వానుదేతి వికచాని సరోరుహాణి
సమ్పూరయన్తి నినదైః కకుభో విహఙ్గాః |
శ్రీవైష్ణవాః సతత మర్థిత మఙ్గళాస్తే
ధామాశ్రయన్తి తవ వేఙ్కట సుప్రభాతమ్ || ౨౬ ||

బ్రహ్మాదయా స్సురవరా స్సమహర్షయస్తే
సన్తస్సనన్దన ముఖాస్త్వథ యోగివర్యాః |
ధామాన్తికే తవ హి మఙ్గళ వస్తు హస్తాః
శ్రీ వేఙ్కటాచలపతే తవ సుప్రభాతమ్ || ౨౭ ||

లక్శ్మీనివాస నిరవద్య గుణైక సిన్ధో
సంసారసాగర సముత్తరణైక సేతో |
వేదాన్త వేద్య నిజవైభవ భక్త భోగ్య
శ్రీ వేఙ్కటాచలపతే తవ సుప్రభాతమ్ || ౨౮ ||

ఇత్థం వృషాచలపతేరిహ సుప్రభాతం
యే మానవాః ప్రతిదినం పఠితుం ప్రవృత్తాః |
తేషాం ప్రభాత సమయే స్మృతిరఙ్గభాజాం
ప్రఙ్ఞాం పరార్థ సులభాం పరమాం ప్రసూతే || ౨౯ ||

Web Url: http://www.vignanam.org/veda/sri-venkateswara-suprabhatam-shuddhatelugu.html